Melcior, Gaspar i Baltasar omplin d'il·lusió Alaquàs
07/01/2011

# Melcior, Gaspar i Baltasar omplin d'il·lusió Alaquàs

*   07/01/2011
*   [Imprimir](#)
*   Compartir
*    https://www.alaquas.org/documento.asp?id\_do=12477

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12477%2F0&title=Ajuntament%20d%27Alaqu%C3%A0s.%20Premsa.Melcior%2C%20Gaspar%20i%20Baltasar%20omplin%20d%27il%C2%B7lusi%C3%B3%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12477/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12477/07012011img_4901_Form_4.jpg)](https://www.alaquas.org/ficheros/documentos/2011/2/12477/07012011img_4901_Form_10.jpg "<a href='https://www.alaquas.org/ficheros/documentos/2011/2/12477/07012011img_4901_Form_10.jpg' target=_blank><i class='fa fa-external-link' aria-hidden='true'></i>.Melcior, Gaspar i Baltasar omplin d'il·lusió Alaquàs</a>")

Milers de xiquets i xiquetes presencien la Cavalcada de Reis Mags

La tradicional Cavalcada de Reis Mags ha donat per finalitzades les festes nadalenques a Alaquàs. La nit del dimecres 5 de gener, milers de xiquets i xiquetes es concentraven als carrers de la ciutat, principalment al Carrer Major i a la porta de l'Ajuntament d'Alaquàs, per tal de viure en directe el tradicional acte en què Melcior, Gaspar i Baltasar desfilen pels carrers de la ciutat en les seues carrosses i acompanyats dels seus patges reials i una nombrosa comitiva.

L'esdeveniment va començar a les 19 hores de la vesprada. Els Reis Mags d'Orient ixqueren del col·legi González Gallarza per recórrer a continuació l'avinguda Miguel Hernández i el Carrer Major, on es va concentrar un nombrós públic.

La primera carrossa en arribar va ser la del Rei Melcior. A continuació va arrbiar la del Rei Gaspar i per últim el Rei Baltasar.Una vegada els Reis Mags d'Orient van arribar a la porta de l'Ajuntament, es va realitzar la tradicional recepció. La música de l'al·leluia, el volteig de campanes i un castell de focs artificials van anunciar l'arribada de les majestats a la ciutat.

A continuació, Melcior, Gaspar i Baltasar van pujar al balcó de l'Ajuntament, on acompanyats de l'alcaldessa d'Alaquàs, Elvira García Campos, van transmetre el seu missatge de pau, amor i felicitat. Després van prendre seient en els seus trons, situats en un escenari davant de l'Ajuntament, per tal de rebre a tots els xiquets i xiquetes.

La Cavalcada d'Alaquàs ha estat possible enguany gràcies als més de 200 veïns i veïnes de diferents associacion si col·lectius ciutadans que han participat activament. Les carroses van desfilar acompanyades d'un espectacle musical en el que van prendre part l'Escola de Teatre Joan Alabau, el grup de Danses l'Olivar, el Centre Obert, el Centre Social Benàger, l'Associació de Moros i Cristians Perolers, la Junta Local Fallera, l'associació l'Oroneta, la Unió Musical d'Alaquàs i Interampes.